
Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.63/2001privind înfiinţarea Inspectoratului de Stat în Construcţii,  trimis comisiei noastre cu adresa nr. 456 din 4 septembrie 2001, în vederea dezbaterii  şi avizării în fond.

La întocmirea raportului comisia a avut în vedere şi avizul Consiliului Legislativ cu nr. 909 din 31 august 2001.

În raport cu obiectul  de reglementare şi conţinutul acestuia,  proiectul de act normativ se încadrează în categoria legilor ordinare.

 PRESEDINTE,









   SECRETAR,

IOAN OLTEAN


    







          KOVACS CSABA TIBERIU

  Parlamentul României   

 Camera Deputaţilor

Comisia pentru administraţie publică,



amenajarea teritoriului şi echilibru ecologic






Nr. 456/13.09/2001
RAPORT  

asupra  proiectului de Lege pentru aprobarea Ordonanţei Guvernului nr. 63/2001 privind înfiinţarea Inspectoratului de Stat în Construcţii.
În urma examinării proiectului de Lege pentru aprobarea Ordonanţei Guvernului nr. 63/2001 privind înfiinţarea Inspectoratului de Stat în Construcţii, comisia  a hotărât în şedinţa din 12 septembrie 2001 ca proiectul de lege sus-menţionat să fie supus Plenului Camerei Deputaţilor, în vederea dezbaterii şi adoptării cu următoarele amendamente:

Nr.crt.
Articolul iniţial

al proiectului de lege şi al ordonanţei
Amendamentul propus
Motivarea

1.

Articol unic. – Se aprobă Ordonanţa Guvernului nr. 63 din 30 august 2001 privind înfiinţarea Inspectoratului de Stat în Construcţii – I.S.C. adoptată în temeiul art.1 pct.II.7 din Legea 324/2001 privind abilitarea Guvernului de a emite ordonanţe şi publicată în Monitorul Oficial nr. 536 din 1 septembrie 2001. 

Articol unic. - Se aprobă Ordonanţa Guvernului nr. 63 din 30 august 2001 privind înfiinţarea Inspectoratului de Stat în Construcţii – I.S.C. adoptată în temeiul art.1 pct.II. poz. 7 din Legea 324/2001 privind abilitarea Guvernului de a emite ordonanţe şi publicată în Monitorul Oficial nr. 536 din 1 septembrie 2001, cu următoarele modificări:
Reformularea articolului unic a fost determinată de modificarea textului unor articole din cuprinsul ordonanţei.

2.
Textul ordonanţei:


Art.1. – (1) Se înfiinţează Inspectoratul de Stat în Construcţii – I.S.C., instituţie publică cu personalitate juridică în subordinea Ministerului Lucrărilor Publice , Transporturilor şi Locuinţei, cu sediul în municipiul Bucureşti, bd. Dinicu Golescu nr.38, sector 1, prin reorganizarea Inspectoratului de stat în construcţii din structura Ministerului Lucrărilor Publice, Transporturilor şi Locuinţei.


(2) Inspectoratul de Stat în Construcţii – I.S.C., este organismul tehnic specializat desemnat să exercite, potrivit legii, controlul de stat cu privire la respectarea disciplinei în urbanism şi a regimului de autorizare a construcţiilor, precum şi la aplicarea unitară a prevederilor legale în domeniul calităţii în construcţii.



La articolul 1 alineatele (1) şi (2) vor avea următorul cuprins:


Art.1. – (1) Se înfiinţează Inspectoratul de Stat în Construcţii – I.S.C., instituţie publică cu personalitate juridică în subordinea Ministerului Lucrărilor Publice , Transporturilor şi Locuinţei, cu sediul în municipiul Bucureşti, bd. Dinicu Golescu nr.38, sector 1, prin reorganizarea Inspectoratului de stat în construcţii din structura Ministerului Lucrărilor Publice, Transporturilor şi Locuinţei, care se desfiinţează.


(2) Inspectoratul de Stat în Construcţii – I.S.C., este organul tehnic specializat care exercită, potrivit legii, controlul de stat cu privire la respectarea disciplinei în urbanism şi a regimului de autorizare a construcţiilor, precum şi la aplicarea unitară a prevederilor legale în domeniul calităţii în construcţii..

Pentru a evidenţia cu mai multă rigoare modalitatea de înfiinţare a Inspectoratului de Stat în Construcţii prin desfiinţarea  şi reorganizarea actualului Inspectorat de Stat în Construcţii organizat în prezent ca direcţie generală în cadrul Ministerului Lucrărilor Publice, Transporturilor şi Locuinţelor. 

Noţiunea de “organism “ utilizată în textul alineatului (2) nu este corectă, precizând că  Inspectoratul de Stat în Construcţii are personalitate juridică, termenul consacrat fiind acela de “organ tehnic”.

3. 
Textul ordonanţei:



Art.7. – Regulamentul de organizare şi funcţionare a Inspectoratului de Stat în Construcţii – I. S. C. , cuprinzând atribuţiile generale şi specifice ale Inspectoratului de Stat în Construcţii – I.S.C. şi ale inspectoratelor teritoriale în construcţii, precum şi structura organizatorică a Inspectoratului de Stat în Construcţii – I..S.C., normarea parcului auto şi a consumului de carburanţi se aprobă prin ordin al ministrului lucrărilor publice, transporturilor şi locuinţei în termen de 15 zile de la data publicării prezentei ordinanţe în Monitorul Oficial al României, Partea I.


Articolul 7 va avea următorul cuprins:


Art.7. – Regulamentul de organizare şi funcţionare a Inspectoratului de Stat în Construcţii – I. S. C. , cuprinzând atribuţiile generale şi specifice ale Inspectoratului de Stat în Construcţii – I.S.C. şi ale inspectoratelor teritoriale în construcţii, precum şi structura organizatorică a Inspectoratului de Stat în Construcţii – I..S.C., normarea parcului auto şi a consumului de carburanţi se aprobă prin ordin al ministrului lucrărilor publice, transporturilor şi locuinţei în termen de 15 zile de la data intrării în vigoare a prezentei ordinanţe. 



Având în vedere că prezenta ordonanţă intră în vigoare la 30  de zile de la data publicării ei în Monitorul Oficial al României, termenul de 15 zile prevăzut în finalul articolului trebuie să curgă de la intrarea în vigoare a ordonanţei şi nicidecum de la data publicării , regulamentul neputând fi aprobat decât în temeiul unui act normativ în vigoare. 

 

     PREŞEDINTE,

  




 SECRETAR,

    


    IOAN OLTEAN

KOVACS CSABA TIBERIU

Redactat -  expert parlamentar:

Arh.Victor Cristea

În cadrul dezbaterilor din comisie , următorul amendament nu a fost acceptat:

Nr.crt.
Articolul iniţial al  ordonanţei
Amendamentul propus şi neacceptat
Motivarea

4.

Art. 4. – (3) Inspectoratul de Stat în Construcţii – I.S.C. este obligat să participe la toate fazele determinante stabilite prin proiect şi acceptate de inspectoratele teritoriale în construcţii.

Domnul deputat Alexandru Ţibulcă – Grupul parlamentar al PSD a propus reformularea alin.(3) astfel:


Art. 4. – (3) Inspectoratul de Stat în Construcţii – I.S.C. este obligat să participe la toate fazele determinante stabilite prin proiect şi cele solicitate de inspectoratele teritoriale în construcţii.

Propunerea de reformulare este susţinută prin necesitatea participării de către inspectoratele teritoriale şi la alte faze ale execuţiei construcţiei, chiar dacă nu au fost stabilite prin proiect.


Comisia a apreciat ca fiind corespunzător textul existent al ordonanţei.



 PREŞEDINTE,

  SECRETAR,

IOAN OLTEAN

KOVACS CSABA TIBERIU

Redactat – expert parlamentar:

Arh. Victor Cristea
